Hoe lyk paaie in jou omgewing?
• Jou mening • Praat saam • Hoe lyk paaie in jou omgewing?
keer gelees | 10 kommentaar
Lede van die gemeenskap werk aan die pad tussen Bultfontein en Hertzogville. Foto: VERSKAF Die toestand van Suid-Afrika se paaie word tans aan die groot klok gehang. Hoe lyk die paaie in jou omgewing?
Boere het verlede week 'n versoek tot die staat gerig om die Bultfonteinpad, wat dié dorp met Bloemfontein verbind, te sluit. Dít het gevolg op 'n stap deur Roadcrete, wat deel vorm van die kontrakteurspan wat aan die pad gebou het, om die stop-en-ry-beheerstelsel op die pad te verwyder. Dit het daartoe gelei dat verkeer op 'n enkelbaan moes ry, en voertuie van die pad moes trek wanneer vragmotors van voor af sou aankom. Landbou.com het onlangs dieselfde ervaring gehad op die pad tussen Bethlehem en Lindley, waar die personeel by die stop-en-ry-beheerstelsel verkeer bloot laat ry ten spyte van verkeer wat van voor af aankom. Die gemeenskap van Bultfontein het ook al self ingespring om slaggate op die pad tussen dié dorp en Hertzogville op te vul. Dít is wel baie duur en almal se hulp is daarvoor nodig, sê mnr. Koos Oosthuizen, eienaar van Oosjac Bouers & Vervoer op Bultfontein. Met die hangende korrupsie-ondersoek in die Vrystaat is dit duidelik dat dié situasie in sommige dele van dié provinsie onhoudbaar word. Die statistiek van swak paaie in Suid-Afrika dui wel aan dat sake elders dalk net so sleg lyk. Hoe lyk die paaie in jou omgewing en watter ekstra onkoste beteken 'n slegte pad vir jou? Lewer hier onder kommentaar en stuur gerus vir ons foto's van die slaggate in paaie in jou omgewing na cornelia.vdmerwe@landbou.com.
2012/07/30 03:37:46 PM
Die paaie in die Oos-Vrystaat is werklik pateties! As jy van Ladybrand af na Ficksburg en Fouriesburg ry, het jy 'n 4x4 nodig! Dis lewensgevaarlik!
2012/07/30 04:30:08 PM
Dit wil voorkom of die brandstof hefing in die kaap nogal werk ons betaal mos meer vir brandstof om paaie instand te hou ons paaie lyk nie te sleg nie maar ons grond paaie word nie meer so gereeld geskraap soos in die verlede nie Johan v H
2012/07/31 03:30:29 PM
Ek weet van meer as een pad wat deur die boere self instand gehou word. en die paaie dra piblieke verkeer. Anders as A Rossouw kan ek net se hier bo word ons geld gesteel of vir die Gauteng se Hoofwee gebruik. Nie Vavi of Patric Craven van Casto is bekomer oor plattelandse paaie omdat hul dit nie direk aann hul sakke voel.
2012/08/01 02:42:18 PM
Laas week Vrede toe gery. Die pad by Villiers as jy van die N3 tol afklim is 50% grond en 50% teer Die motors ry langs die teer op die grond so erg is dit.
Gister Frankfort toe gery. Werk tussen Frankfort en Heilbron staan oor 'n jaar stil want die kontrakteur word glo nie betaal nie. Daar is 4 plekke waar die pad enkel is en jy moet vir lang tye stop en wag vir die aankomende verkeer. Niemand weet wanneer dit gaan eindig nie. Die pad gedeeltes waaraan nog nie gewerk is nie is so vol gate dat my bakkie se lugsak lig aangekom het. Wonder waarheen stuur ek die rekening vir die herstelwerk.
2012/08/01 02:59:14 PM
Die paaie in Limpopo steek nie ver af by die ander nie. Die N11 vanaf Mokopane Groblersbrug het geen skouer nie en hierdie skouer is erg hoog. Dit is veral tot by die Mogalakwena Platinum myn. Die pad tussen Baltimor en Marken bestaan feitlik nie meer nie, almal ry nou langs die pad.
Die pad tussen Tom Burke en Swartwater is vol slaggate
Die pad tussen Marken en Lephalale is veral vanaf die afdraai na Seleka in 'n baie swak toestand!
2012/08/15 02:22:21 PM
My ouers het verlede jaar 15 Sept. op die pad tussen Bethlehem en Lindley 'n kop-aan-kop botsing op 'n blinde hoogte gehad nadat daar niemand was wat 'n aanduiding gegee het of hulle moes ry of stop nie. Agri Sentraal Karoo BF-Wes
2012/09/06 09:45:34 AM
Sommige grond/plaaspaaie in die Wes-Kaap kry beslis nie die nodige aandag nie en sommige van di paaie is lewensgevaarlik. Hier in die Sentraal Karoo is ons nou ernstig besig om met die verantwoordelikes te onderhandel. Hier is ook boere wat nou self aan paaie werk, maar ons bekommernis is, wat gebeur as daar 'n ongeluk op so 'n pad gebeur en die vinger word gewys na die laaste persoon wat aan die pad gewerk het? Wie gaan verantwoordelik gehou word? Ansie
2012/10/17 02:25:59 PM
In die kalaharie ly jy aan skok as jy by jou bestemming aankom
2012/10/17 02:31:15 PM
In Kalaharie is die paai onbegaanbaar
2012/11/02 10:38:13 AM
Die pad tussen Clocolan & Marquard is so erg dis veiliger om in die veld langs die pad te ry. Die pad tussen Marquard & Winburg is net so erg. Niks werk naby Marquard, daar is nie paaie of water. Al wie score is die Breakdown dienste en Supa Quick.